*Проект!*

**ДОГОВОР**

 **за възлагане на обществена поръчка**

 **„Доставка на подкрепителна закуска**

**за учениците от I до IV клас и децата от подготвителна група**

**в Основно училище „Бачо Киро“ град Велико Търново“**

Днес, .................... г., в град Велико Търново, между:

1. Основно училище “Бачо Киро” град Велико Търново, с адрес град Велико Търново, ул.”Филип Тотю” №20, БУЛСТАТ: 000121543, представлявано от Владимир Николов Николов – директор, наричано за краткост ВЪЗЛОЖИТЕЛ, от една страна,

и

2.……………………………………………………, с ЕИК/БУЛСТАТ ………………………., със седалище и адрес на управление ………………………………….., с банкова сметка IBAN ……………………….. BIC ……………….. при банка …………………… представляван от ……………………………........................... наричано за краткост ИЗПЪЛНИТЕЛ, от друга,

на основание чл. 194 от ЗОП, въз основа на проведена процедура за възлагане на обществена поръчка чрез публикуване на обява, с предмет: „Доставка на подкрепителна закуска за учениците от I до IV клас и децата от подготвителната група в ОУ „Бачо Киро“ гр. Велико Търново“, открита с Решение/Заповед № ................................. на Директора на ОУ „Бачо Киро“ гр. Велико Търново, се сключи настоящият договор, за следното:

І. ПРЕДМЕТ НА ДОГОВОРА

 Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва три пъти седмично в периода на действие на договора в дните – вторник, сряда и четвъртък, тогава, когато те са учебни дни за учениците от I до IV клас и децата от подготвителната група при ОУ „Бачо Киро“ град Велико Търново доставка на закуски, съгласно Техническа спецификация – задание, Техническо предложение и Ценово предложение, неразделна част от настоящия договор. При необходимост ИЗПЪЛНИТЕЛЯТ доставя и закуски за диабетно болни.

 Чл.2. Броя на закуските за всеки следващ ден от изпълнението на договора се конкретизира в заявка от ВЪЗЛОЖИТЕЛЯ. Закуските се предават на ВЪЗЛОЖИТЕЛЯ с приемо-предавателен протокол, в който се вписва бройката и евентуалните забележки по доставката, заедно със сертификат за качество и удостоверен от производителя срок на годност. Възложителят е задължен да приеме и заплати само количествата и видовете, които е заявил и които са доставени при условията на настоящия Договор.

ІІ. СРОК НА ДОГОВОРА

 Чл.3. Настоящият договор е за срок на изпълнение от …...04.2017г. до …..04.2018 г. включително.

ІІІ. ЦЕНИ И НАЧИН НА ПЛАЩАНЕ

 Чл.4. За доставката на закуските, предмет на този договор, Възложителят заплаща на Изпълнителя сума в размер, съгласно офертираната от изпълнителя цена, а именно .........лв. за един брой закуска и доставеното количество. В посочената цена не е включен данъкът върху добавената стойност, който ще бъде прибавен и фактуриран от Изпълнителя, в случай че е регистриран по ДДС, и платен от Възложителя, съгласно приложимия закон.

 Чл.5. Изпълнителят ежемесечно, до пето число на месеца, следващ отчетния, издава и връчва на Възложителя данъчна фактура, в която е отразен броят на доставените закуски за предходния месец, единичната им цена, съгласно чл.4 от настоящия договор, и съответно общата им стойност.

 Чл.6. Възложителят заплаща на Изпълнителя цената на получените количества закуски в срок до .......... (.........................) дни след получаване на оригинал на данъчната фактура. Плащането на цената се извършват чрез банков превод по сметка на Изпълнителя в …………............................................................……………………………..

Чл.7. Прогнозната и пределна стойност на настоящия договор е 32 220 лева без ДДС.

IV.ПРАВА И ЗАДЪЛЖЕНИЯ НА СТРАНИТЕ

Чл.8. ИЗПЪЛНИТЕЛЯТ се задължава:

8.1. Да доставя три пъти седмично в периода на действие на договора в дните – вторник, сряда и четвъртък, тогава, когато те са учебни дни, до 7,30 часа заявените от Възложителя брой закуски, приготвени съгласно Техническата спецификация – задание и Техническото предложение на изпълнителя, на адрес град Велико Търново, ул.“Филип Тотю“ №20 – в столовата на училището, разпределени в отделни контейнери за съответните класове, паралелки и подготвителна група, според броя на децата в тях за деня.

8.2. При всяка доставка да представя необходимите документи, удостоверяващи произхода, качеството и срока на годност на хранителните продукти, вложени в закуските. Закуските да бъдат приготвени в деня на доставката.

8.3. Да съгласува писмено с посочено от директора на училището лице видовете закуски за всяка доставка до края на седмицата, предхождаща доставката, предоставяйки му меню за седмицата. Да не повтаря в рамките на една седмица видовете закуски, както и да редува сладка и солена закуска. Да не повтаря в рамките на три последователни седмици даден вид закуска.

8.4. Да доставя само закуски, изработени по рецепти, включени в „Сборник рецепти за ученическите столове и бюфети“ (второ преработено и допълнено издание) автор доц. д-р Стефка Петрова и колектив, издателство „Техника“ 2012 г., одобрен от МЗ, посочени в Техническа спецификация – задание и Техническо предложение, неразделна част от този договор. Не се допуска доставяне на закуски, различни от посочените в таблицата от Техническата спецификация по вид, грамаж и продукти, в т.ч. и количествено съотношение на вложените продукти.

8.5. Вложените в продуктите млека и млечни хранителни продукти да са без добавени растителни мазнини, да отговарят на изискванията на Раздел II от Наредба № 9 от 16.09.2011 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици. Млечните продукти в закуските да са с намалена масленост (от краве мляко до 2%).

8.6. Да спазва изискванията на Наредба № 9 от 16.09.2011 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици, Наредба № 37 от 21.07.2009 г. за здравословно хранене на учениците и всички изисквания на контролните органи РЗИ и ОДБХ, Наредба № 23 от 19.07.2005г. за физиологичните норми за хранене на населението, Наредба № 1 от 26.01.2016 г. за хигиената на храните, Наредба № 4 от 03.02.2015 г. за изискванията към използване на добавки в храните, Наредба № 5 от 09.02.2015 г. за определяне на максимално допустимите количества на някои замърсители в храните, Наредба № 2 от 23.01.2015 г. за максимално допустимите количества на остатъци от пестициди във или върху храни, Наредба за изискванията към бързо замразените храни, Наредба за изискванията за етикетирането и представянето на храните, Българските стандарти, с които се въвеждат хармонизирани европейски стандарти или Европейско техническо одобрение (с или без ръководство), или признати национални технически спецификации (национални стандарти), когато не съществуват други технически спецификации, и всички изисквания на контролните органи РЗИ и ОДБХ.

8.7. Да достави закуските в индивидуална опаковка за еднократно ползване. Опаковките на всяка от закуските да бъде с ненарушена цялост, с етикети на български език и да съдържа информация за вида на доставката, съдържание на хранителните продукти, производител, качеството, датата на производство и срока на годност, партиден № (номер), съгласно Регламент 1169/2011 г. за съдържащите се в изделието алергени и в съответствие с чл.6 от Наредба № 9 от 16.09.2011 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици.

8.8. Да доставя закуските до 7,30 часа на съответния ден, с транспортни средства, оборудвани за доставка на храни при спазване изискването на чл.5 от Наредба № 9 от 16.09.2011 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици, като транспортните разходи да са за сметка на изпълнителя. Закуските се доставят разпределени в отделни контейнери за съответните класове, паралелки и подготвителна група, според броя на децата в тях за деня. При необходимост превозните средства, съдовете, използвани за транспорт на храни, се осигуряват с оборудване за поддържане и наблюдаване на температурите, необходими за съхранение на храните. При транспортирането се спазва изискването на чл.5 от Наредба № 9 от 16.09.2011 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици.

8.9. В случай на липси и недостатъци на закуските, установени при доставката чрез приемо-предавателен протокол, до един час от съставянето му – да подмени негодната храна или възстанови липсите.

8.10. До 5-то число на всеки месец от действието на договора, едновременно с фактурата за извършените през предходния месец доставки, ИЗПЪЛНИТЕЛЯТ предоставя на ВЪЗЛОЖИТЕЛЯ заверено от него копие на Калкулационна ведомост за закуските, доставени в рамките на предходния месец.

Чл.9. ИЗПЪЛНИТЕЛЯТ има право да получи договореното възнаграждение в договорените срокове.

Чл.10. Разходите по транспорта и риска от погиване до мястото на предаване на стоките са за сметка на ИЗПЪЛНИТЕЛЯ.

Чл.11. ВЪЗЛОЖИТЕЛЯТ няма да приема доставка на закуски, чиито вид е различен от договорените и/или от включените в одобреното по реда на чл.8.3 седмично меню.

Чл.12. ВЪЗЛОЖИТЕЛЯТ се задължава да заплаща уговорената цена съгласно условията на настоящия договор.

Чл.13. Възложителя извършва писмена заявка (на хартиен носител, по факс или имейл) до Изпълнителя за необходимия брой закуски на база прогнозния брой ученици за следващия учебен ден до 15,00 часа на предходния ден.

Чл.14. Предаването на доставените закуски се извършва с приемо-предавателен протокол, в който се вписва бройката и евентуалните забележки по доставката. ВЪЗЛОЖИТЕЛЯТ има право да откаже приемане на доставката, ако закуските или вложените в тях хранителни продукти не отговарят на Техническата – спецификация – задание, и Техническата оферта, неразделна част от настоящия договор, изискванията на РЗИ и отрасловите норми, изискванията на настоящия договор, както и ако ИЗПЪЛНИТЕЛЯТ не представи необходимите документи относно произход, качество и срок на годност на вложените хранителни продукти и/или на самите закуски.

V. ПРЕКРАТЯВАНЕ НА ДОГОВОРА

Чл. 15. Договорът се прекратява:

15.1. С изтичане на уговорения срок;

15.2. По взаимно съгласие между страните, изразено писмено;

15.3. Възложителят може да прекрати договора, ако в резултат на обективни обстоятелства, възникнали след сключването му, не е в състояние да изпълни своите задължения;

15.4. Възложителят има право да прекрати едностранно договора без предизвестие, при двукратно констатирано неточно изпълнение, изразяващо се в: доставени по-малък брой от заявените закуски; и/или лошо качество на закуските, констатирано с протокол от органите, осъществяващи контрол върху качеството на храните и спазването на приложимите нормативни актове; и/или доставка на различни от договорените и/или от включените в одобреното по реда на чл.8.3 седмично меню, както и във всички останали случаи на неизпълнение на задълженията по настоящия договор.

VІ. ОБЩИ РАЗПОРЕДБИ

Чл.16. Уведомления между страните:

16.1. Всички уведомления, които страните са задължени да си изпращат една на друга във връзка с този Договор, ще се правят в писмена форма и могат да се доставят лично или чрез препоръчано писмо, куриер или факс съобщение, изпращани, както следва:

До Изпълнителя: .......................................................,

До Възложителя: град Велико Търново, ул.“Филип Тотю“ №20

16.2. Всяко уведомление ще се счита за получено:

- при лично предаване: в момента на предаването на приемащата страна срещу подпис;

- при изпращане с препоръчано писмо или куриерска служба: на датата на доставка, отбелязана върху известието за доставяне или куриерската разписка;

- при изпращане чрез факс: в момента на получаване на потвърждение за пълнота и непрекъснатост на изпратеното съобщение;

16.3. Всяка страна ще бъде надлежно уведомена в писмена форма в тридневен срок от другата страна относно промени в адреса. Пропускът да се уведоми или неправилното уведомление за промяна на адреса, ще освободи другата страна от отговорност за неточно изпращане на съобщенията, изисквани по този Договор, освен ако промяната е настъпила по силата на приложим закон.

Чл.17. Недействителността на разпоредба на този Договор или негодността й да породи правно действие няма да засегне действителността или годността да породи правно действие на друга негова разпоредба. Ако разпоредба на Договора е недействителна или негодна да породи правно действие, тя ще бъде заменена със съответна и справедлива разпоредба, чрез която да се постигне намерението и целта на недействителната или негодна да породи правно действие разпоредба.

Чл.18. Този договор има силата на закон за страните и може да бъде изменян само по взаимно съгласие между тях, изразено в писмена форма.

Чл.19. За неуредените въпроси в този договор се прилагат общите разпоредби на българското гражданско и търговско право.

Чл.20. Споровете по тълкуването и прилагането на договора се решават по пътя на преговорите, а когато е невъзможно постигането на съгласие, същите се отнасят за решаване пред компетентния съд по реда на ГПК.

Неразделна част от настоящия договор са: Техническата спецификация – задание, Техническата оферта, Ценова оферта.

Подписи:

За Възложителя: За Изпълнителя:...........................

1................................................

(директор на ОУ „Бачо Киро“)

2..........................................................

(ст.счетоводител ОУ „Бачо Киро“)

3..........................................................

(нефинансов контрол ОУ „Бачо Киро“)